**INTEGRUOTOS VADYBOS SISTEMOS politika**

2024-07-25

Gerindami įmonės vadybos, medicinos priemonių ir kitų prekių bei paslaugų teikimo, projektavimo, gamybos ir kitų procesų kokybę, norėdami užtikrinti sėkmingą bei kryptingą bendrovės vystymąsi, stabilią ir konkurencingą padėtį rinkoje, įsipareigojame:

* Veiklą vykdyti vadovaujantis verslo sritį reglamentuojančiais LR teisės aktais bei kitais reikalavimais, kuriuos organizacija prisiima vykdyti, siekdama veiklos atitikties pagal LST EN ISO 9001:2015, LST EN ISO 14001:2015, ISO 9001:2015/AMD1:2024 ir ISO 14001:2015/AMD1:2024 standartų reikalavimus;
* Nuolat gerinti vadybos sistemos rezultatyvumą, atsižvelgiant į veiklos rezultatus, klientų, partnerių, darbuotojų atsiliepimus bei pasiūlymus;
* Palaikyti ir stiprinti ilgalaikius, abipusiu pasitikėjimu grindžiamus santykius su partneriais ir tiekėjais;
* Skatinti darbuotojų kompetencijos ugdymą, sudaryti sąlygas jų kvalifikacijos kėlimui;
* Inicijuoti naujoves ir diegti sprendimus, gerinančius teikiamų paslaugų kokybę;
* Užtikrinti saugias ir sveikas darbo sąlygas, formuoti darbuotojų atsakomybės jausmą už savo ir kolegų saugą bei sveikatą;
* Ugdyti darbuotojų aplinkosauginį sąmoningumą, užtikrinti atsakingą atliekų tvarkymą ir taršos prevenciją;
* Efektyviai ir racionaliai naudoti energetinius bei gamtinius išteklius;
* Įgyvendinti priemones, mažinančias įmonės veiklos poveikį klimato kaitai;
* Įgyvendinti nelaimingų atsitikimų bei incidentų prevencines priemones;
* Nuosekliai gerinti integruotos vadybos sistemos veikimą, remiantis darbuotojų įžvalgomis, klientų ir partnerių grįžtamuoju ryšiu bei veiklos analizės rezultatais.

Mūsų tikslas ir įsipareigojimas – užtikrinti, kad klientams teikiamos paslaugos ir produktai atitiktų LST EN ISO 9001:2015, LST EN ISO 14001:2015, ISO 9001:2015/AMD1:2024, ISO 14001:2015/AMD1:2024 standartų bei galiojančių teisės aktų reikalavimus.